Gereformeerde kerk Paarl

duimnael|links|230px|Die kerktoring van die Gereformeerde kerk Paarl.

duimnael|regs|160px|Ds. Lood Snyman, van 1956 tot 1958 die eerste leraar van die toe nog gekombineerde gemeente.

regs|240px|duimnael|Ds. K.A. Janse van Rensburg en sy gesin omstreeks 1972. Hy was die Paarl se leraar van 2005 tot 2014, toe hy sy emeritaat aanvaar.

Die Gereformeerde kerk Paarl is die sewende oudste van die 20 gemeentes in die GKSA se Klassis Boland.

Die gemeente se middelpunt is op die Bolandse dorp Paarl, maar omdat Gereformeerde kerke in dié geweste dun gesaai is, sluit die gemeentegrense ook die dorpe Franschhoek, Hermon, Klapmuts, Malmesbury, Moorreesburg, Piketberg, Porterville, Riebeek-Kasteel, Riebeek-Wes, Saron, Tulbagh en Wellington in. In 1997 was hier 163 belydende en 88 dooplidmate en einde 2015 onderskeidelik 128 en 19. 'n Jaar later het die belydende lidmate met ses afgeneem tot 122, maar die dooplidmate met drie toegeneem tot 22.

Twee wyke van die Gereformeerde kerk Kaapstad het in November 1954 afgestig as die Gereformeerde kerk Worcester-Paarl. Aan die begin is eredienste een maal per maand op ’n Sondagmiddag in die Paarl gehou. Met ’n druiwestalletjie op die Druiwefees van 1954 is reeds begin met die geldinsameling vir ’n eie gebou. Op 23 April 1963 het Paarl en Worcester dan twee afsonderlike gemeentes geword met die Paarl se afstigting. 

In die Paarl het die gemeente ’n erf bekom en het hulle met argitekte onderhandel oor die ontwerp van ’n kerkgebou. Die tender wat die kerkraad aanvaar het, het R26 640 beloop. Die hoeksteen is op 7 Desember 1963 gelê en enkele maande later is dié kerkgebou in gebruik geneem. 

 Predikante 
 Snyman, Johannes Lodewikus Jakobus, 1956 – 1958
 Lessing, Johannes Christiaan, 1958 – 1960
 Linde, Philippus Jacobus Wilhelmus, 1961 – 1966 (in kombinasie met Worcester)
 Coetzee, dr. Johannes Christiaan, 1968 – 1970
 Dijkstra, Hessel, 1971 – 1975 (in kombinasie met Stellenbosch)  
 Kruger, Jan Adriaan, 1975 – 1979
 Ten Haaf, Wouter, 1979 – 1982 (in kombinasie met Vredenburg-Saldanha)
 Hendricks, Marthinus Petrus, 1983 – 2004 (van 1983–1985 in kombinasie met Vredenburg/Saldanha)
 Janse van Rensburg, Karel Anton, 2005 – 2014 (aanvaar sy emeritaat)
 Van der Walt, B.A. (Banie), 2016 – hede

 Bronne 
  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro.
  Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002. Potchefstroom: Administratiewe Buro.
  Van der Walt, dr. S.J. (voorsitter: deputate almanak). 1997. Die Almanak van die Gereformeerde Kerke in Suid-Afrika vir die jaar 1998. Potchefstroom: Administratiewe Buro.
  Venter, ds. A.A. (hoofred.) 1960. Almanak van die Gereformeerde Kerk in Suid-Afrika vir die jaar 1961. Potchefstroom: Administratiewe Buro.
  Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015. Potchefstroom: Administratiewe Buro.
  Vogel, Willem (red.). 2015. Die Almanak van die Gereformeerde Kerke in Suid-Afrika vir die jaar 2016. Potchefstroom: Administratiewe Buro.

Kategorie:Gereformeerde Kerke in Suid-Afrika